Etnicii români reclamă modificările abuzive la Legea 
cetăţeniei române şi cer retragerea acestora. „O 
insultă la adresa istoriei!” 

Etnicii români reclamă modificările aduse de Ministerul Justiţiei la Legea 


cetăţeniei, caracterizându-le ca „o insultă la adresa istoriei”, şi cer 


anularea acestora. 


Concret, potrivit noilor prevederi cerute de Ministerul Justiţiei din 
România, etnicii români care solicită cetăţenie română trebuie să 
dovedească cunoaşterea limbii române printr-un certificat lingvistic la un 
nivel de cel putin B1 al Cadrului European comun de referinţă pentru 


limbi. 


Această măsură ignoră faptul că, de exemplu, în Republica Moldova limba 
oficială este cea română, actele şi dimplomele de studii fiind emise în 


limba română. 


Totodată, se majorează termenul pentru analizarea dosarului de la 5 luni, 


cum este în prezent, la 2 ani. 


Pe urmă, bolnavii pot depune dosarul doar dacă starea lor medicală este 
confirmată de un medic din România, însă în cazul persoanelor care nu se 


pot deplasa, este imposibil să vină în România.. 


Acestea sunt doar câteva exemple pentru care etnicii români reclamă 


modificările abuzive la Legea cetăţeniei române şi cer retragerea acestora. 
În acest sens a fost iniţiată o petiție, care se poate semna aici. 


De asemenea, mai multe asociaţii care reprezintă etnicii români din 
Republica Moldova şi din Ucraina au transmis un memoriu către 


principalele instituţii din ţara noastră. 
Context 


La începutul lunii februarie, Ministerul Justiţiei a lansat în dezbatere 


publică un proiect pentru modificarea Legii cetăţeniei române. 


Ministrul Justiţie, Alina Gorghiu, a susţinut că revizuirea Legii cetăţeniei 


este „un pas necesar pentru ca România să adere la Visa Waiver. ” 


Reamintim că, în 2022, AUR a propus acordarea cetăţeniei române pe 
paza unei declaraţii de apartenenţă la filonul cultural românesc, la fel cum 
procedează Serbia, Grecia sau Bulgaria, care acordă cetăţenii pe criterii 


culturale. 


Propunerea AUR a fost respinsă, la momentul respectiv, în Comisia 
pentru românii de pretutindeni din Senatul României, după cum a 


anunţat senatorul Claudiu Târziu, iniţiatorul acestui proiect. 

sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


